sukhrobnurali/uzbek-legal-corpus huggingface dataset:
ULGURJI VA CHAKANA SAVDO FAOLIYATINI ROʻYXATDAN OʻTKAZISH VA AMALGA OSHIRISH TARTIBI TOʻGʻRISIDAGI NIZOMGA QOʻSHIMCHA KIRITISH HAQIDA
(resolution, 2004-11-08)

Oʻzbekiston Respublikasi Vazirlar Mahkamasining “Plastik kartochkalar asosida hisob-kitob qilish tizimini yanada rivojlantirish chora-tadbirlari toʻgʻrisida” 2004-yil 24-sentabrdagi 445-son qaroriga muvofiq Vazirlar Mahkamasi qaror qiladi: Vazirlar Mahkamasining 2002-yil 26-noyabrdagi 407-son qarori (Oʻzbekiston Respublikasi QT, 2002-y., 11-son, 71-modda; 2003-y., 10-son, 97-modda) bilan tasdiqlangan Ulgurji va chakana savdo faoliyatini roʻyxatdan oʻtkazish va amalga oshirish tartibi toʻgʻrisidagi nizomning 19-bandiga quyidagi mazmundagi xatboshi qoʻshilsin: “Chakana savdo korxonalari tomonidan tovarlarni yuridik shaxslarning korporativ plastik kartochkalari boʻyicha sotish mazkur bandning uchinchi va toʻrtinchi xatboshida nazarda tutilgan cheklashlarsiz amalga oshirilishi mumkin”.
Tijorat banklari tomonidan fermer xoʻjaliklarini hamda kichik biznes subyektlarini milliy valyutada kreditlash tartibiga oʻzgartirish kiritish toʻgʻrisida
(resolution, 2013-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” Qonunga muvofiq hamda Oʻzbekiston Respublikasining “Fermer xoʻjaligi toʻgʻrisida” Qonuni (yangi tahriri) qabul qilinishi munosabati bilan Markaziy banki Boshqaruvi qaror qiladi: 1. Markaziy bank Boshqaruvi tomonidan 2000-yil 4-martda 465-son bilan tasdiqlangan “Tijorat banklari tomonidan fermer xoʻjaliklarini hamda kichik biznes subyektlarini milliy valyutada kreditlash Tartibi”ning (roʻyxat raqami 907, 2000-yil 7-mart, Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-yil 5-son) 1.3-bandi oxirgi xatboshi quyidagi tahrirda bayon qilinsin. “Fermer xoʻjaligi ijaraga berilgan yer uchastkalaridan foydalangan holda qishloq xoʻjaligi tovar ishlab chiqarishi bilan shugʻullanuvchi, mustaqil xoʻjalik yurituvchi subyektdir”. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
2005-yil hosili uchun shudgorlashni uyushqoqlik bilan oʻtkazish chora-tadbirlari toʻgʻrisida
(resolution, 2021-02-22)

2005-yil hosili uchun shudgorlash oʻz vaqtida va sifatli oʻtkazilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Qishloq va suv xoʻjaligi vazirligi, Qoraqalpogʻiston Respublikasi Vazirlar Kengashi va viloyatlar hokimliklarining shudgorlash hajmi va muddatlari boʻyicha kelishilgan takliflari ilovaga muvofiq maʼqullansin. Qoraqalpogʻiston Respublikasi Vazirlar Kengashi Raisi, viloyatlar va tumanlar hokimlari, Oʻzbekiston Respublikasi Qishloq va suv xoʻjaligi vazirligi hamda “Oʻzagromashservis” uyushmasi rahbarlari zimmasiga shudgorlash oʻz vaqtida va sifatli oʻtkazilishi, hisobot buzilishi holatlariga yoʻl qoʻyilmasligi uchun shaxsiy javobgarlik yuklansin. Oʻzbekiston Respublikasi Bosh prokuraturasi shudgorlash ilovaga muvofiq oʻtkazilishi ustidan nazorat oʻrnatsin, aybdor shaxslarga nisbatan qonun hujjatlarida nazarda tutilgan qatʼiy javobgarlik choralarini koʻrsin. 2. Qoraqalpogʻiston Respublikasi Vazirlar Kengashi va viloyatlar hokimliklari Oʻzbekiston Respublikasi Qishloq va suv xoʻjaligi vazirligi, “Oʻzagromashservis” uyushmasi, “Oʻzqishloqxoʻjalikmash-xolding” xolding kompaniyasi bilan birgalikda: shudgorlash uchun sanoat korxonalari, qurilish tashkilotlari va boshqa tashkilotlarning haydov traktorlarini shartnoma asosida jalb etsinlar; mashina-traktor parklarining buyurtmanomalari boʻyicha haydov agregatlariga ehtiyot qismlar tayyorlash va yetkazib berishni yoʻlga qoʻysinlar, koʻchma taʼmirlash brigadalarini tashkil etsinlar; mintaqalarning tuproq sharoitlarini hisobga olgan holda tuproqni chuqur yumshatish texnologiyasini keng qoʻllasinlar. 3. Oʻzbekiston Respublikasi Qishloq va suv xoʻjaligi vazirligi, “Oʻzagromashservis” uyushmasi, “Yergeodezkadastr” davlat qoʻmitasi shudgorlash sifati ustidan qatʼiy nazorat oʻrnatsinlar, shudgorlashning chuqurligi va bir tekisligiga, shudgorlashdan oldin fosforli, kaliyli va organik oʻgʻitlar solinishiga asosiy eʼtiborni qaratsinlar. 4. “Oʻzkimyosanoat” kompaniyasi, “Qishloqxoʻjalikkimyo” hududiy aksiyadorlik jamiyatlari tuzilgan shartnomalarga muvofiq shudgorlash davrida foydalanish uchun respublikaning barcha mintaqalariga fosforli va kaliyli oʻgʻitlar bir tekis yetkazib berilishini, shu jumladan 2004-yilning noyabr-dekabr oylarida — 23 ming tonna fosforli va 6 ming tonna kaliyli oʻgʻitlar yetkazib berilishini taʼminlaydigan chora-tadbirlar koʻrsinlar. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2025-12-16)

Vazirlar Mahkamasining “Tijorat faoliyati uchun moʻljallangan tovarlarni olib keluvchi jismoniy shaxslarni roʻyxatdan oʻtkazishni tartibga solish chora-tadbirlari toʻgʻrisida” 2004-yil 12-avgustdagi 387-son va “Tijorat faoliyati uchun moʻljallangan tovarlarni olib keluvchi yuridik shaxs boʻlmagan yakka tartibdagi tadbirkorlarni davlat roʻyxatidan oʻtkazish, hisobga qoʻyish va import operatsiyalari subyektlarining hisobga olish kartalarini berish tartibi toʻgʻrisidagi nizomni tasdiqlash haqida” 2004-yil 2-sentabrdagi 413-son qarorlariga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Vazirlar Mahkamasining “Jismoniy shaxslar tomonidan Oʻzbekiston Respublikasi hududiga tovarlar olib kelinishini tartibga solish toʻgʻrisida” 2002-yil 6-maydagi 154-son qarori (Oʻzbekiston Respublikasi QT, 2002-y., 5-son, 24-modda) 1-bandining ikkinchi xatboshi va 3-bandi oʻz kuchini yoʻqotgan deb hisoblansin.
QIShLOQ XOʻJALIK MAHSULOTLARINI BOʻNAKLAShDA “DAVLAT EHTIYOJLARI UChUN XARID QILINADIGAN GʻALLA VA ShOLINING HISOB-KITOB JAMGʻARMASI” MABLAGʻLARI HISOBIDAN QIShLOQ XOʻJALIK UChUN BOʻNAK MABLAGʻLARI AJRATILGANDA BOʻNAK TOʻLOVLARNI AMALGA OShIRISh TARTIBIGA OʻZGARTIRIShLAR KIRITISh TOʻGʻRISIDA
(resolution, 2005-09-08)

Oʻzbekiston Respublikasi Vazirlar Mahkamasining 2004-yil 6-avgustdagi 376-sonli “Oʻzdonmahsulot” davlat-aksiyadorlik korporatsiyasini “Oʻzdonmahsulot” aksiyadorlik kompaniyasiga aylantirish toʻgʻrisida”gi (Oʻzbekiston Respublikasi Qonun hujjatlari toʻplami 2004-y., 31-son, 358-modda) qarorining 11-bandiga muvofiq Oʻzbekiston Respublikasi Moliya vazirligi va Markaziy bank Boshqaruvi qaror qiladilar: 1. Oʻzbekiston Respublikasi Moliya vazirligi va Markaziy banki tomonidan 1999-yil 23-fevralda tasdiqlangan 10-03-sonli va 114-V-sonli “Qishloq xoʻjalik mahsulotlarini boʻnaklashda “Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob jamgʻarmasi” mablagʻlari hisobidan boʻnak toʻlovlarini amalga oshirish tartibi”ga (roʻyxat raqami 656, 1999-yil 1-mart) ilovaga muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan soʻng kuchga kiradi. 1. Tartibning butun matni boʻyicha “Oʻzdonmahsulot” DAK” soʻzlari “Oʻzdonmahsulot” AK” soʻzlari bilan almashtirilsin. 2. Mazkur oʻzgartirishlar Aksiyadorlik-tijorat “Gʻallabank” bilan kelishilgan. 2004-yil 14-oktabr
TOPShIRILGAN QIShLOQ XOʻJALIK MAHSULOTLARI UChUN “DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI” MABLAGʻLARI HISOBIDAN YAKUNIY HISOB-KITOB TOʻLOVLARINI AMALGA OShIRISh TARTIBIGA OʻZGARTIRISh KIRITISh TOʻGʻRISIDA
(resolution, 2018-08-29)

Oʻzbekiston Respublikasi Vazirlar Mahkamasining 2004-yil 6-avgustdagi 376-sonli “Oʻzdonmahsulot” davlat-aksiyadorlik korporatsiyasini “Oʻzdonmahsulot” aksiyadorlik kompaniyasiga aylantirish toʻgʻrisida”gi (Oʻzbekiston Respublikasi Qonun hujjatlari toʻplami 2004-y., 31-son, 358-modda) qarorining 11-bandiga muvofiq Oʻzbekiston Respublikasi Moliya vazirligi va Markaziy bank Boshqaruvi qaror qiladilar: 1. Oʻzbekiston Respublikasi Moliya vazirligi va Markaziy banki tomonidan 1999-yil 8-fevralda tasdiqlangan 10-04-sonli va 115-V-sonli “Topshirilgan qishloq xoʻjalik mahsulotlari uchun “Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob Jamgʻarmasi” mablagʻlari hisobidan yakuniy hisob-kitob toʻlovlarini amalga oshirish Tartibi”ga (roʻyxat raqami 657, 1999-yil 1-mart) ilovaga muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan soʻng kuchga kiradi. 1. Tartibining butun matni boʻyicha “Oʻzdonmahsulot” DAK” soʻzlari “Oʻzdonmahsulot” AK” soʻzlari bilan almashtirilsin. 2. Mazkur oʻzgartirishlar aksiyadorlik-tijorat “Gʻallabank” bilan kelishilgan. 2004-yil 14-oktabr
DAVLAT EHTIYOJLARI UChUN XARID QILINADIGAN QIShLOQ XOʻJALIK MAHSULOTLARINING HISOB-KITOB JAMGʻARMASI TOMONIDAN AJRATILGAN MABLAGʻLARNI QAYTARISh UChUN GʻALLA, UN VA ShOLI SOTIShDAN TUShAYOTGAN MABLAGʻLARNI AKKUMULATSIYA QILISh TARTIBIGA OʻZGARTIRIShLAR KIRITISh TOʻGʻRISIDA
(resolution, 2006-10-15)

Oʻzbekiston Respublikasi Vazirlar Mahkamasining 2004-yil 6-avgust 376-sonli “Oʻzdonmahsulot” davlat-aksiyadorlik korporatsiyasini “Oʻzdonmahsulot” aksiyadorlik kompaniyasiga aylantirish toʻgʻrisida”gi (Oʻzbekiston Respublikasi Qonun hujjatlari toʻplami 2004-y., 31-son, 358-modda) qarorining 11-bandiga muvofiq Oʻzbekiston Respublikasi Moliya vazirligi va Markaziy bank Boshqaruvi qaror qiladilar: 1. Oʻzbekiston Respublikasi Moliya vazirligi va Markaziy banki tomonidan 1999-yil 8-fevralda tasdiqlangan 10-01-sonli va 111-V-sonli “Davlat ehtiyojlari uchun xarid qilinadigan qishloq xoʻjalik mahsulotlarining hisob-kitob Jamgʻarmasi tomonidan ajratilgan mablagʻlarni qaytarish uchun gʻalla, un va sholi sotishdan tushayotgan mablagʻlarni akkumulatsiya qilish Tartibi”ga (roʻyxat raqami 653, 1999-yil 27-fevral) ilovaga muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiradi. 1. Tartibning butun matni boʻyicha “Oʻzdonmahsulot” DAK” soʻzlari “Oʻzdonmahsulot” AK” soʻzlari bilan almashtirilsin. 2. Mazkur oʻzgartirishlar “Oʻzdonmahsulot” aksiyadorlik kompaniyasi bilan kelishilgan.
DAVLAT EHTIYOJLARI UChUN XARID QILINADIGAN QIShLOQ XOʻJALIK MAhSULOTLARI UChUN HISOB-KITOBLAR JAMGʻARMASI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2018-03-01)

Oʻzbekiston Respublikasi Vazirlar Mahkamasining 2004-yil 6-avgustdagi 376-sonli “Oʻzdonmahsulot” davlat-aksiyadorlik korporatsiyasini “Oʻzdonmahsulot” aksiyadorlik kompaniyasiga aylantirish toʻgʻrisida”gi (Oʻzbekiston Respublikasi Qonun hujjatlari toʻplami 2004-y., 31-son, 358-modda) qarorining 11-bandiga muvofiq qaror qilamiz: 1. Oʻzbekiston Respublikasi Moliya vazirligi va Markaziy banki tomonidan 1999-yil 28-yanvarda tasdiqlangan 10-sonli va 116-V-sonli “Davlat ehtiyojlari uchun xarid qilinadigan qishloq xoʻjalik mahsulotlari uchun hisob-kitoblar jamgʻarmasi toʻgʻrisidagi nizom” (1999-yil 28-yanvar, roʻyxat raqami 612) ning butun matni boʻyicha “Oʻzdonmahsulot DAK” soʻzlari “Oʻzdonmahsulot AK” soʻzlari bilan almashtirilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASIDA KABEL, EFIR-KABEL TELEVIDENIYESI TOʻGʻRISIDA VAQTINChALIK NIZOMNI TASDIQLASh HAQIDA
(resolution, 2020-10-01)

Oʻzbekiston Respublikasi hududida koʻrsatuvlarni uzatish boʻyicha xizmat koʻrsatish, ishlab chiqish, egalik qilish, tarqatish, translatsiya qilish, tarqatish, translatsiya (retranslatsiya) qilishda kabel, efir-kabel televideniyesi sohalarida faoliyatni amalga oshirayotgan xoʻjalik yurituvchi subyektlari oʻrtasidagi munosabatlarni tartibga solish maqsadida qaror qilamiz: 1. “Oʻzbekiston Respublikasida kabel, efir-kabel televideniyesi toʻgʻrisida”gi vaqtinchalik nizom ilovaga* muvofiq tasdiqlansin; 2. Mazkur qaror Oʻzbekiston Respublikasi Adliya vazirligida roʻyxatdan oʻtkazilganidan oʻn kun muddat oʻtgandan keyin kuchga kiradi.
VAZIRLAR MAHKAMASINING “KAPITAL QURILIShDA XOʻJALIK MUNOSABATLARI MEXANIZMINI TAKOMILLAShTIRISh ChORA-TADBIRLARI TOʻGʻRISIDA” 2003 YIL 12 SENTYABRDAGI 395-SON QARORIGA 1-ILOVAGA OʻZGARTIRIShLAR KIRITISh TOʻGʻRISIDA
(resolution, 2022-07-22)

Davlat tasarrufidan chiqarish va xususiylashtirish nazarda tutilgan loyihalashtirish tashkilotlari roʻyxatidan yuridik shaxs boʻlmagan tuzilmalarni chiqarish maqsadida Vazirlar Mahkamasi qaror qiladi: Vazirlar Mahkamasining “Kapital qurilishda xoʻjalik munosabatlari mexanizmini takomillashtirish chora-tadbirlari toʻgʻrisida” 2003-yil 12-sentabrdagi 395-son qaroriga 1-ilovaga 8, 9, 56, 71, 82-87, 90, 93, 96 va 110-pozitsiyalar chiqarib tashlangan holda oʻzgartirishlar kiritilsin.
Oʻzbekiston Respublikasi Markaziy banki tomonidan tijorat banklarining chop etiladigan yillik moliyaviy hisobotlariga qoʻyiladigan talablar toʻgʻrisida nizomni tasdiqlash haqida
(resolution, 2022-01-01)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Banklar va bank faoliyati toʻgʻrisida” va “Buxgalteriya hisobi toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Oʻzbekiston Respublikasi Markaziy banki tomonidan tijorat banklarining chop etiladigan yillik moliyaviy hisobotlariga qoʻyiladigan talablar toʻgʻrisida nizom” ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Mazkur qaror kuchga kirishi munosabati bilan Oʻzbekiston Respublikasi Adliya vazirligida 2000-yil 31-avgustda 964-son bilan davlat roʻyxatidan oʻtgan “Oʻzbekiston Respublikasi Markaziy bankining tijorat banklarini chop etiladigan hisobotiga talablari toʻgʻrisida nizom” oʻz kuchini yoʻqotadi. 4. Ushbu qaror ijrosini nazorat qilish Markaziy bank raisining oʻrinbosari R.A. Gʻulomov zimmasiga yuklatilsin.
OʻZBEKISTON RESPUBLIKASI HUDUDIDA BANKLARDA ELEKTRON AXBOROTLARNI MUHOFAZALAShNI TAShKIL ETISh TOʻGʻRISIDAGI YOʻRIQNOMAGA QOʻShIMChALAR KIRITILIShI TOʻGʻRISIDA
(resolution, 2020-03-10)

Oʻzbekiston Respublikasining “Oʻzbekiston Respublikasining Markaziy banki toʻgʻricida”gi Qonuni 7 va 51-moddalariga muvofiq va Oʻzbekiston Respublikasi bank tizimini yagona vakillik hisob raqami rejimiga oʻtib ishlashi va bank telekommunikatsiya tarmogʻi muhofazasini taʼminlash munosabati bilan Oʻzbekiston Respublikasi Markaziy bank Boshqaruvi qaror qiladi: 1. Markaziy bank Boshqaruvi tomonidan 2001-yil 23-iyunda tasdiqlangan 492-sonli “Oʻzbekiston Respublikasi hududida banklarda elektron axborotlarni muhofazalashni tashkil etish toʻgʻrisida”gi Yoʻriqnomaga (2001-yil 9-iyul, roʻyxat raqami 1047 — Meʼyoriy hujjatlar axborotnomasi, 2001-yil 13-son) ilovaga muvofiq qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan 10 kun oʻtgach kuchga kiritilsin. Yoʻriqnoma quyidagi tahrirdagi yangi bandlar bilan toʻldirilsin: “11-1. Bank telekommunikatsiya tarmogʻi orqali davlat siri toifasiga kiruvchi maʼlumotlar uzatilishi qatʼiyan man etiladi. 11-2. Markaziy bank farmoyishi va muvofiqlashtirilgan reja-jadvali asosida tijorat banklarida amalga oshirilayotgan tekshirishlar va oʻrganishlar vaqtida, tekshiruvchilarga qogʻoz hujjatlar bilan bir qatorda elektron maʼlumotlardan (elektron hujjatlar, elektron baza, elektron arxiv) ham bank binosidan olib chiqib ketmaslik sharti bilan foydalanishga ruxsat etiladi”.
TOShGUZAR—BOYSUN—QUMQOʻRGʻON YaNGI TEMIR YOʻLI QURILIShINI JADALLAShTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Transport tarmogʻini rivojlantirish ishlarini muvofiqlashtirishni jadallashtirish, Toshguzar—Boysun—Qumqoʻrgʻon yangi temir yoʻlini jadal qurish maqsadida Vazirlar Mahkamasi qaror qiladi: 1. “Oʻzbekiston temir yoʻllari” davlat-aksiyadorlik kompaniyasining “Koʻprikqurilish” trestini kompaniya tarkibiga berish toʻgʻrisidagi taklifi qabul qilinsin. 2. “Oʻzbekiston temir yoʻllari” davlat-aksiyadorlik kompaniyasi “Koʻprikqurilish” tresti 2004-yil 1-oktabrdagi holatiga koʻra qabul qilinishi-topshirilishini tashkil etsin, trest tuzilmasini, professional kadrlar tarkibini, pudrat ishlarini bajarishga tuzilgan shartnomalarni qayta koʻrib chiqsin va trest faoliyati dasturini qattiq nazorat ostiga olsin. Amalga oshirilgan ishlarning natijalari toʻgʻrisida bir oy muddatda Vazirlar Mahkamasiga axborot berilsin. 3. “Oʻzbekiston temir yoʻllari” davlat-aksiyadorlik kompaniyasi Oʻzbekiston Respublikasi Davlat mulki qoʻmitasi bilan birgalikda “Koʻprikqurilish” tresti kompaniya tarkibiga berilishi munosabati bilan ikki hafta muddatda kompaniya ustav fondining miqdori va tarkibini qayta koʻrib chiqsin. Belgilab qoʻyilsinki, “Oʻzbekiston temir yoʻllari” davlat-aksiyadorlik kompaniyasining ustav fondiga bepul berilayotgan “Koʻprikqurilish” trestining asosiy vositalari va boshqa mol-mulki qiymati daromad (foyda) soligʻini hisoblab chiqishda soliq solish obyekti hisoblanmaydi. 4. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2004-10-21)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 2004-yil 19-mayda San-Marino shahrida imzolangan Oʻzbekiston Respublikasi Hukumati bilan Butunjahon turizm tashkiloti oʻrtasida Samarqand shahrida Ipak yoʻli Ofisini ochish toʻgʻrisidagi Bitim tasdiqlansin. 2. BTT ofisi faoliyatini moliyalashtirish va uni moddiy-texnik taʼminlash “Oʻzbekturizm” milliy kompaniyasi tomonidan amalga oshirilishi maʼlumot uchun qabul qilinsin. 3. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan ushbu xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 4. Oʻzbekiston Respublikasi Bosh vazirining oʻrinbosarlari hamda tegishli vazirlik va idoralar rahbarlariga mazkur xalqaro shartnoma kuchga kirganidan keyin Oʻzbekiston Respublikasi majburiyatlarining belgilangan tartibda bajarilishi ustidan nazoratni taʼminlasinlar.
OʻZBEKISTON RESPUBLIKASI YER RESURSLARI, GEODEZIYA, KARTOGRAFIYA VA DAVLAT KADASTRI DAVLAT QOʻMITASINI TAShKIL QILISh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Respublika davlat boshqaruvi organlari tizimini takomillashtirish toʻgʻrisida” 2003-yil 9-dekabrdagi PF–3358-son Farmoniga muvofiq hamda yerdan foydalanish, geodeziya va kartografiya sohasidagi boshqaruv tizimini yanada takomillashtirish, yerdan oqilona foydalanishni taʼminlash va yer munosabatlarini tartibga solish, Davlat kadastrlari yagona tizimini yuritish maqsadida: 1. Oʻzbekiston Respublikasi Yer resurslari davlat qoʻmitasi hamda Oʻzbekiston Respublikasi Vazirlar Mahkamasi huzuridagi Geodeziya, kartografiya va davlat kadastri Bosh boshqarmasi tugatilib, ularning negizida Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi (Oʻzdavyergeodezkadastr) tashkil qilinsin. 3. Belgilansinki, Oʻzdavyergeodezkadastr qoʻmitasi Oʻzbekiston Respublikasi Yer resurslari davlat qoʻmitasi hamda Oʻzbekiston Respublikasi Vazirlar Mahkamasi huzuridagi geodeziya, kartografiya va davlat kadastri Bosh boshqarmasining shartnomalari va majburiyatlari boʻyicha huquqiy voris hisoblanadi. 4. Davlat budjeti mablagʻlari hisobiga bajariladigan yer-kadastr, yer tuzilishi, tuproq va geobotanika sohasidagi ishlar qoʻshilgan qiymat soligʻini toʻlashdan ozod etilishi belgilab qoʻyilsin. 5. “Oʻzbekiston Respublikasi Yer resurslari davlat qoʻmitasini tashkil etish toʻgʻrisida” Oʻzbekiston Respublikasi Prezidentining 1998-yil 24-iyuldagi PF–2059-son Farmoni oʻz kuchini yoʻqotgan deb hisoblansin. 6. Oʻzbekiston Respublikasi Vazirlar Mahkamasi bir hafta muddatda Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatini tashkil etish yuzasidan qaror qabul qilsin. 7. Ushbu Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklatilsin.
VAQTINChA OLIB KIRISh (OLIB ChIQISh) BOJXONA REJIMI TOʻGʻRISIDAGI NIZOMNI TASDIQLASh HAQIDA
(resolution, 2013-05-13)

Oʻzbekiston Respublikasi Bojxona kodeksining 16, 22 va 23-moddalariga va Oʻzbekiston Respublikasi Vazirlar Mahkamasining 2004-yil 17-avgustdagi 399-sonli “Oʻzbekiston Respublikasi hududiga tovarlar va transport vositalarini chetdan vaqtinchalik olib kelish shartlari toʻgʻrisida”gi qaroriga muvofiq Oʻzbekiston Respublikasi Davlat Bojxona qoʻmitasi qaror qiladi: 1. Vaqtincha olib kirish (olib chiqish) bojxona rejimi toʻgʻrisidagi nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Tabiiy gaz eksporti hajmlarini koʻpaytirish va gaz uzatish tizimini yanada rivojlantirish chora-tadbirlari toʻgʻrisida
(resolution, 2021-02-22)

Shimoliy yoʻnalishda Oʻzbekiston tabiiy gazi eksporti hajmlarini koʻpaytirish va respublika gaz uzatish tizimini yanada rivojlantirish maqsadida Vazirlar Mahkamasi qaror qiladi: 1. Maʼlumot uchun qabul qilinsinki, quvurlari diametri 1220 mm boʻlgan ikkinchi tarmoqni qurish yoʻli bilan “0 — 66 km” uchastkasida “Gazli-Nukus” gaz quvurini kengaytirish ishlarini bajarishning qisqa muddatlarini hisobga olgan holda: “Oʻzbekneftgaz” milliy xolding kompaniyasi va “Oʻzsanoatqurilishbank” tomonidan ish chizmalariga muvofiq gaz quvurini ayni bir vaqtda loyihalash, qurish va foydalanishga topshirish hamda loyihani amalda bajarilgan ishlar boʻyicha moliyalashtirish amalga oshirildi; “Oʻztransgaz” aksiyadorlik kompaniyasi — bosh buyurtmachi, “ZEROMAX L.L.C.” (AQSh) kompaniyasi — bosh pudratchi va “OʻzLITIneftgaz” ochiq aksiyadorlik jamiyati — bosh loyihachi etib belgilandi; obyektni foydalanishga tayyor qilib topshirgan holda qurishni moliyalashtirish “Oʻzbekneftgaz” milliy xolding kompaniyasining oʻz valyuta mablagʻlari hisobiga amalga oshirildi; obyekt qurilishi uchun moddiy-texnika resurslarini yetkazib berish “ZEROMAX L.L.C.” (AQSh) kompaniyasi tomonidan ilovaga* muvofiq amalga oshirildi; “Oʻztransgaz” aksiyadorlik kompaniyasi va “ZEROMAX L.L.C.” (AQSh) kompaniyasi oʻrtasida tuzilgan 2004-yil 25-maydagi 174/17-2004-son kontraktga muvofiq obyektni qurish qiymati 50 529,2 ming AQSh dollarini, shu jumladan qurilish-montaj ishlari qiymati — 10 334,6 ming AQSh dollarini tashkil qildi. 2. Quyidagilar: “Oʻztransgaz” kompaniyasi yuqorida koʻrsatib oʻtilgan kontraktni amalga oshirish doirasida import qilingan ilovaga muvofiq tovar-moddiy boyliklar uchun bojxona toʻlovlaridan (bojxonada rasmiylashtirish uchun yigʻimlardan tashqari), shuningdek “ZEROMAX L.L.C.” (AQSh) kompaniyasi tomonidan amalga oshirilgan ishlar va koʻrsatilgan xizmatlar qoʻshilgan qiymat soligʻidan; “ZEROMAX L.L.C.” (AQSh) kompaniyasi “0 — 66 km” uchastkasida “Gazli-Nukus” gaz quvurining ikkinchi tarmogʻini qurishda amalga oshirilgan va koʻrsatilgan xizmatlar hajmlari boʻyicha toʻlov manbalarida daromad (foyda) soligʻi toʻlashdan; “ZEROMAX L.L.C.” (AQSh) kompaniyasi tomonidan jalb etilgan subpudratchilar funksiyasini bajarishgan “Neftgazmontaj” qoʻshma korxonasi va “Janubiygazqurilish” ochiq aksiyadorlik jamiyati “0 — 66 km” uchastkasida “Gazli-Nukus” gaz quvurining ikkinchi tarmogʻini qurishda amalga oshirilgan va koʻrsatilgan xizmatlar hajmlari boʻyicha qoʻshilgan qiymat soligʻi toʻlashdan ozod qilinsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin.